=== Nedrivning ===
[[Fil:Ungdomshuset_knust1.JPG|thumb|Murbrokkerne blev knust og solgt til genanvendelse som underlag.]]
[[Fil:Ground_69.jpg|thumb|Ground 69 set fra fortovet på Jagtvej]]
Klokken cirka 06.00, mandag 5. marts 2007, startede forberedelser til nedrivningen af Ungdomshuset på Jagtvej 69 og klokken cirka 07.00 påbegyndtes selve nedrivningen under anvendelse af to kraner, en mindre og en større<ref>[http://www.dr.dk/Nyheder/Indland/2007/03/05/070018.htm DR Nyheder: Nedrivningen af Ungdomshuset i fuld gang]</ref>. Nedrivningen gav anledning til tårer blandt såvel nuværende som tidligere brugere, hvoraf en del samledes for at overvære nedrivningen på første hånd. Senere lagde sympatisører blomster og farvel-hilsner på Nørrebros Runddel, da fire gader var blevet afspærret af Københavns Politi for at undgå uroligheder. Både entreprenørmaskiner og bygningsarbejdere var maskerede og arbejdede under politiets beskyttelse, idet man frygtede, at Ungdomshusets støtter ville forfølge de virksomheder, der bistod i nedbrydningsarbejdet. Det lykkes dog støtter at identificere flere af virksomhederne, som efterfølgende blev udsat for hærværk og telefontrusler<ref>{{Cite web |url=http://politiken.dk/indland/article258425.ece |title=Politiken: Nedrivnings-firmaer udsat for hærværk |access-date= 6. marts 2007 |archive-date= 7. marts 2007 |archive-url=https://web.archive.org/web/20070307075639/http://politiken.dk/indland/article258425.ece |url-status=dead }}</ref>.
Filosofi Historie Kultur Foreninger Organisationer